Diari Oficial de la Generalitat Valenciana


Sumari del DOGV 7545, del 11-06-2015 (2015/5242)

Notificació de la sentència dictada en el procediment de guarda i custòdia número 23/2015.
------------------------------------------------------------------------------------------

### Dades del document

Número de DOGV
:   7545

Data del DOGV
:   11-06-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/5242


Organisme emissor
:   Jutjat de Violencia Sobre la Dona Número 1 de Castelló de la Plana

Tipus de document
:   Edicte

Notificació de la sentència dictada en el procediment de guarda i custòdia número 23/2015. [2015/5242]  
Domingo Barón Escámez, secretari judicial del Jutjat de Violència sobre la Dona número 1 de Castelló de la Plana, fa constar que en el present procediment de guarda i custòdia de fills menors número 23/2015, instat per Laila Embark Hamed enfront d'Abdelfatah Jabrane, declarat en situació de rebel·lia processal, s'ha dictat la sentència, l'encapçalament i la dispositiva de la qual, literalment, són com seguix:  
  
«Sentència número 25/2015  
Castelló de la Plana, 27 de maig de 2015  
María Mercedes Nieto López-Arias, magistrada jutgessa titular del Jutjat de Violència sobre la Dona número 1 de Castelló de la Plana, les actuacions d'adopció de mesures sobre guarda i custòdia de fills menors que se seguixen sota el número 23/2015, promogudes per Laila Embark Hamed, representada per la procuradora dels tribunals María Antonia Carrilero Balado i en la seua defensa el lletrat Pedro Miguel Sánchez Lizondo, contra Abdelfatah Jabrane, en situació de rebel·lia processal, i ha intervingut el ministeri fiscal representat per Elena Moreno.  
  
Dispositiva  
Estime la demanda promoguda per la procuradora dels tribunals María Antonia Carrilero Balado, actuant en nom i representació de Laila Embark Hamed contra Abdelfatah Jabrane, en situació de rebel·lia processal, i aprove les mesures sobre guarda i custòdia de la seua filla menor Y.:  
1. Pàtria potestat: s'exercirà conjuntament pels progenitors.  
2. Guarda i custòdia sobre la filla menor d'edat: s'atribuïx a la mare, Laila Embark Hamed.  
3. Règim de visites a favor del progenitor no custodi: s'establix un règim de visites consistent en dos vesprades intersetmanal, que a falta d'acord seran els dimarts i els dijous, en els quals el pare arreplegarà la filla en el col·legi a l'eixida d'este i la tornarà en el punt de trobada familiar més pròxim al domicili de la menor. Així mateix podrà estar en companyia de la seua filla els diumenges alterns, sense pernocta, en l'horari que determine el punt de trobada familiar on s'efectuaran els intercanvis de la menor i atenent la seua disponibilitat horària.  
  
Durant els períodes vacacionals no s'establix règim de visites diferent de l'ordinari.  
4. Pensió d'aliments: s'imposa a Abdelfatah Jabrane l'obligació d'abonar en concepte de pensió alimentària a favor de la seua filla Y., la quantitat de 100 euros mensuals que haurà d'ingressar dins dels primers cinc dies de cada mes en el compte que a este efecte designe la mare.  
  
La dita quantitat serà actualitzada anualment d'acord amb les variacions que experimente l'IPC que fixe l'INE o organisme públic que en el futur poguera substituir-lo, i procedirà la primera revisió quan es complisca el primer any a comptar des de la data de presentació de la demanda.  
5. Els pares contribuiran per mitat a l'import dels gastos extraordinaris de la filla menor, entenent-se com a tals i amb caràcter enunciatiu els de caràcter sanitari, els relacionats amb la seua educació o les activitats extraescolars que no tinguen la condició d'aliments, i bastarà la notificació prèvia al progenitor del fet motivador del desembossament així com de l'import d'este.  
6. La filla menor d'edat, Y., no podrà eixir del territori espanyol sense l'autorització d'ambdós progenitors o a falta d'això, autorització judicial.  
No es fa especial declaració quant a les costes causades.  
Notifiqueu la present resolució a les parts, i feu-los saber que no és ferma, i que en contra es pot interposar un recurs d'apel·lació davant de l'Audiència Provincial de Castelló de la Plana.  
El recurs s'ha de preparar mitjançant un escrit que cal presentar en este jutjat en el termini de 20 dies hàbils, comptadors des de l'endemà de la notificació, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen. 457.2 LECn).  
De conformitat amb la disposició addicional quinze de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a interposar el recurs d'apel·lació, la part recurrent haurà de constituir un depòsit de 50 euros, el qual s'haurà de consignar en el compte de consignacions d'este jutjat, i no es podrà admetre a tràmit el recurs si no s'ha constituït el depòsit, llevat que el recurrent siga: beneficiari de justícia gratuïta, el ministeri fiscal, l'Estat, comunitat autònoma, entitat local o organisme autònom dependent d'algun dels anteriors.  
Esta és la meua Sentència de la qual s'expedirà testimoni per a la seua unió en les actuacions, que pronuncie, mane i firme.  
Publicació. L'anterior sentència va ser llegida i publicada per la magistrada jutgessa que la va dictar estant en audiència pública, de la qual cosa jo el secretari en done fe.»  
  
I atés que el demandat, Abdelfatah Jabrane, en parador desconegut, s'expedix el present edicte a fi que li valga de notificació en la deguda forma.  
  
Castelló de la Plana, 1 de juny de 2015.- El secretari judicial: Domingo Barón Escámez.